《祝英台碧鲜庵》
明代·许大就

女慕天下士，游学齐鲁间。结友去东吴，全身同木兰。

伯也不可去，洁已殉古欢。信义苟不亏，生死如等闲。

蛱蝶成化衣，双飞绕青山。舍宅为道院，祝陵至今传。

当年梳妆台，即汉风雨坛。嵯峨石壁下，遗庵名碧鲜。

春秋荐苹藻，灵响来珊珊。晴天披石发，恍惚见云鬟。

作者简介：许大就，明代宜兴人，字岂凡。副贡生，少贫奇慧，字徒壁立，不求仕进，工诗善文。